Richard Olsen

Richard Avani Ribe (født Richard Olsen, 1958) er en norsk friidrettsutøver som har vunnet 7 norske mesterskap i sleggekast (1978-1983 samt 1988).

Olsen satte i løpet av sin karriere fem norske rekorder. I 1979 ble han første nordmann som kastet over 70 meter, da med Einar Brynemo som trener. Olsens siste rekord på 74,46, satt i Walnut, California 14. juni 1980, sto i hele 31 år før den ble forbedret av Eivind Henriksen i 2011. Richard Olsen deltok i EM i 1978 og 1982 samt VM i 1983, uten å kvalifisere seg til finalen. I 1983 ble han tildelt Kongepokalen.

Olsen representerte sin moderklubb Lyngdal IL fram til 1979, representerte IF Kamp-Vestheim de to neste årene og var medlem av Tønsberg FIK fra 1982 til 1986. Han avsluttet sin aktive karriere som medlem av IK Tjalve.

Olsen studerte i flere år økonomi i USA, først ved University of Texas at El Paso i El Paso, før han skiftet studiested til Southern Methodist University i Dallas. Han har vunnet det amerikansk studentmesterskapet i sleggekast.

 Medaljer i norske mesterskap 
Plassering Øvelse ÅrGull  Slegge  1978, 1979, 1980, 1981, 1982, 1983, 1988Sølv  Slegge  1986Bronse  Slegge  1977, 1984

 Referanser 
friidrett.no: NM Slegge menn. 

 Eksterne lenker 


Kategori:Personer fra Lyngdal kommune
Kategori:Norske sleggekastere
Kategori:Kongepokalvinnere i friidrett
Kategori:Norgesmestere i friidrett
Kategori:Friidrettsutøvere for IK Tjalve
Kategori:Alumni fra University of Texas at El Paso
Kategori:Alumni fra Southern Methodist University
Kategori:Deltakere for Norge under VM i friidrett 1983